stanford-oval/wikipedia huggingface dataset:
אלכס לן
קריירה ב-NBA > אטלנטה הוקס

לקראת עונת 2018/2019, לאחר חמש עונות בפיניקס, חתם לן על חוזה עם אטלנטה הוקס לשתי עונות, עבור כ-8.5 מיליון דולר.
קריירה ב-NBA > סקרמנטו קינגס

בפברואר 2020 הועבר יחד עם ג'בארי פארקר בטרייד לסקרמנטו קינגס, בתמורה לדוויין דדמון.
קריירה ב-NBA > טורונטו ראפטורס

לקראת עונת 2020/2021 חתם לן על חוזה בטורונטו ראפטורס.
קריירה ב-NBA > וושינגטון ויזארדס

בינואר 2021 לן חתם בוושינגטון ויזארדס, בעקבות פציעתו של תומאס בראיינט. ב-24 בינואר במשחקו הראשון במדי הויזארדס, לן קלע 11 נקודות והוריד 5 ריבאונדים בהפסד קבוצתו לסן אנטוניו ספרס.
קריירה ב-NBA > החזרה לסקרמנטו

באוגוסט 2021 חתם על חוזה בסקרמנטו קינגס, בה שיחק לתקופה קצרה בעבר, בשנת 2020.
קריירה ב-NBA > לוס אנג’לס לייקרס

בפברואר 2025 עבר בטרייד בחזרה לוושינגטון ויזארדס, אך לאחר כמה ימים שוחרר מהקבוצה וחתם בלוס אנג'לס לייקרס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | פיניקס | 42 | 3 | 8.6 | 0.423 | 0.000 | 0.645 | 2.4 | 0.1 | 0.1 | 0.4 | 2.0 |
| 2014/2015 | פיניקס | 69 | 44 | 22.0 | 0.507 | 0.333 | 0.702 | 6.6 | 0.5 | 0.5 | 1.5 | 6.3 |
| 2015/2016 | פיניקס | 78 | 46 | 23.3 | 0.423 | 0.143 | 0.728 | 7.6 | 1.2 | 0.5 | 0.8 | 9.0 |
| 2016/2017 | פיניקס | 77 | 34 | 20.2 | 0.497 | 0.250 | 0.721 | 6.6 | 0.6 | 0.5 | 1.3 | 8.0 |
| 2017/2018 | פיניקס | 69 | 13 | 20.2 | 0.566 | 0.333 | 0.684 | 7.5 | 1.2 | 0.4 | 0.9 | 8.5 |
| 2018/2019 | אטלנטה | 77 | 31 | 20.1 | 0.494 | 0.363 | 0.648 | 5.5 | 1.1 | 0.4 | 0.9 | 11.1 |
| 2019/2020 | אטלנטה | 40 | 9 | 18.6 | 0.546 | 0.250 | 0.630 | 5.8 | 1.1 | 0.5 | 0.8 | 8.7 |
| 2019/2020 | סקרמנטו | 15 | 3 | 15.0 | 0.593 | 0.667 | 0.708 | 6.1 | 0.5 | 0.2 | 1.0 | 5.9 |
| 2020/2021 | טורונטו | 7 | 2 | 10.9 | 0.500 | 0.500 | 0.500 | 1.6 | 0.4 | 0.1 | 0.9 | 2.3 |
| 2020/2021 | וושינגטון | 57 | 40 | 15.8 | 0.619 | 0.263 | 0.636 | 4.4 | 0.8 | 0.3 | 1.0 | 7.1 |
| 2021/2022 | סקרמנטו | 39 | 10 | 15.9 | 0.534 | 0.286 | 0.651 | 4.1 | 1.2 | 0.3 | 0.6 | 6.0 |
| 2022/2023 | סקרמנטו | 26 | 2 | 6.2 | 0.533 | 0.000 | 0.688 | 2.3 | 0.5 | 0.2 | 0.4 | 1.7 |
| קריירה |  | 596 | 237 | 18.3 | 0.507 | 0.327 | 0.683 | 5.7 | 0.8 | 0.4 | 0.9 | 7.4 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | וושינגטון | 5 | 3 | 8.4 | 0.571 | – | 0.571 | 2.2 | 0.4 | 0.2 | 0.0 | 4.0 |
| 2022/2023 | סקרמנטו | 7 | 0 | 7.8 | 0.778 | – | 0.833 | 2.9 | 0.1 | 0.0 | 0.4 | 2.7 |
| קריירה |  | 12 | 3 | 8.0 | 0.652 | – | 0.692 | 2.6 | 0.3 | 0.1 | 0.3 | 3.3 |
הערות שוליים

↑  הסטטיסטיקות של לן באליפות אירופה עד גיל 18,‏ 2010, באתר הרשמי של FIBA
↑  הסטטיסטיקות של לן בליגה האוקראינית, באתר הרשמי של FIBA
↑  נתוני המשחק בין מרילנד לקנטקי, באתר קבוצת הכדורסל של אוניברסיטת מרילנד
↑  סטטיסטיקות המכללות של לן, באתר Sports-Reference
↑  נבחרי דראפט ה-NBA ‏2013, באתר Basketball-Reference
↑  נתוני המשחק בין פיניקס לאורלנדו, באתר Basketball-Reference
↑  מסד העונות של פיניקס סאנס, באתר Basketball-Reference
↑  לן חותם על חוזה באטלנטה הוקס, באתר ESPN,‏ 22 ביולי 2018
↑  סקרמנטו מצרפת את לן ופארקר, באתר הקבוצה, 6 בפברואר 2020
↑  לן חותם על חוזה בטורונטו, באתר הקבוצה, 29 בנובמבר 2020
אלייזה דושקו

| --- | --- |

דושקו, 2012
 לידה:  30 בדצמבר 1980 (בת 44) ארצות הברית בוסטון, מסצ'וסטס, ארצות הברית 
 שם לידה:  Elizabeth Patricia Dushku 
 מדינה:  אלבניה אלבניה
 תקופת הפעילות:  מ-1992
 מקום לימודים:  אוניברסיטת ג'ורג' וושינגטון  Beaver Country Day School  Watertown High School 
 בן או בת זוג:  פיטר פלנדג'יאן (18 באוגוסט 2018–?)   ריק פוקס (2009–2014) 
 http://www.elizapatriciadushku.com/
 פרופיל ב-IMDb
 
דושקו, 2009
אלייזה פטרישה דושקו (באנגלית: Eliza Patricia Dushku; נולדה ב-30 בדצמבר 1980) היא שחקנית קולנוע וטלוויזיה אמריקאית ממוצא אלבני. ידועה בעיקר בזכות תפקידיה בסרטים "מעודדות צמודות", "בזהות אחרת" ו"טעות בכיוון", ובסדרה "באפי ציידת הערפדים". היא שיחקה בתפקיד הראשי בסדרות המדע-בדיוני "מרוץ לאתמול" ו"בית הבובות".
ביוגרפיה

דושקו נולדה בבוסטון, מסצ'וסטס שבארצות הברית, לאב ממוצא אלבני, ולאם ממוצא דני, בריטי, וגרמני, שגידלה אותה על ברכי הכנסייה מורמונית. אביה פיליפ דושקו, גם כן יליד העיר בוסטון, ואמה ג'ודי אן (לבית ראסמוסן), פרופסורית למדע המדינה. לה שלושה אחים גדולים. הוריה של דושקו התגרשו כשהייתה תינוקת.
בשנת 2006 ביקרה דושקו את משפחתו של אביה באלבניה, זאת לאחר שקיבלה הזמנה מיוחדת מנשיא המדינה, סאלי ברישה. היא ביקרה גם בקוסובו, שם עשתה לה קעקוע של הנשר האלבני בין השכמות. ב-2011 הגישה בקשה לאזרחות אלבנית כשביקרה שם בשנית, שהוענקה לה ביחד עם תוארי כבוד מקומיים בכמה ערים באלבניה. בנוסף, היא ואחיה נייט אף הפיקו סרט תיעודי שעסק בטיול השורשים שלהם באלבניה.
טרם פריצתה כשחקנית בסדרה "באפי ציידת הערפדים", דושקו תכננה ללמוד בקולג', אך תוכניות אלו נקטעו עקב הצלחת הסדרה. במרץ 2014 הודיעה שהיא תחזור ללמוד בהמשך השנה. ביוני 2014 דווח בעיתון "הבוסטון גלוב" כי דושקו עזבה את ביתה בלוס אנג'לס, וחזרה לעיר הולדתה ווטרטאון שליד בוסטון ומתכננת ללמוד בקולג'. בשנת 2016 החלה ללמוד לתואר ראשון בסוציולוגיה באוניברסיטת סאפוק שבבוסטון, מסצ'וסטס. בשנת 2019 דווח ב"מגזין בוסטון" כי היא לומדת פסיכולוגיה הוליסטית באוניברסיטת לסלי הממוקמת בקיימברידג', מסצ'וסטס.
קריירה

דושקו החלה את קריירת המשחק שלה בגיל 11 בסרט הדרמה "הלילה הזה" משנת 1992, לצידה של ג'ולייט לואיס. שנה לאחר מכן הופיעה דושקו בסרט הדרמה הביוגרפית "כך הייתי" בכיכובו של לאונרדו דיקפריו, שמבוסס על הספר "חיי הילד הזה" מאת טוביאס וולף.
בשנת 1994 השתתפה בסרט הפעולה של ג'יימס קמרון "שקרים אמיתיים" וגילמה את דיינה טסקר, בתו של הארי, אותו גילם ארנולד שוורצנגר. לאחר מכן פרשה זמנית מהקולנוע כדי להשלים את לימודיה. היא התקבלה לאוניברסיטת ג'ורג' וושינגטון ולאוניברסיטת סופוק, שבה הייתה מרצה לז'אנר האימה.[דרוש מקור]
לאחר שסיימה את לימודיה חזרה דושקו לענף המשחק והופיעה ב-20 פרקים בסדרה "באפי ציידת הערפדים" בתפקיד פיית'.
בשנת 2000 גילמה את מיסי בסרט הקאלט "מעודדות צמודות" לצד קירסטן דנסט. ב-2001 השתתפה בסרט הקומדיה של קווין סמית', "ג'יי ובוב השקט מכים שנית" ושיחקה במותחן האימה "הניצולים".
ב-2002 שיחקה בקומדיה "בזהות אחרת", וגילמה בה את דניאל, מעודדת שמתאהבת בבחור חדש שמגיע לבית ספרה. כמו כן הופיעה דושקו בדרמת הפשע "עיר ליד הים". ב-2003 גילמה דושקו את ג'סי, צעירה שנרדפת עם חבריה על ידי רוצחים קניבלים בסרט האימה "טעות בכיוון". באותה שנה עלתה הסדרה "מרוץ לאתמול", שבה גילמה את הדמות הראשית, טרו דייוויס, במשך שתי עונותיה של הסדרה.
ב-2008 כיכבה בסרט האימה "רוצח האלף-בית", ואף לקחה חלק בהפקתו. הסרט מבוסס על פרשת הרציחות ברוצ'סטר שהתרחשו במציאות בניו יורק.
בשנים 2009–2010 שיחקה בתפקיד הראשי בסדרת המדע הבדיוני "בית הבובות", שיצר ג'וס וידון. דושקו השתתפה בהפקת הסדרה, וגילמה את דמותה של קרוליין פארל/אקו.
בשנת 2017 שיחקה בתפקיד ראשי במותחן "אלואיז" לצידו של צ'ייס קרופורד.
קריירה > פרשות ההטרדה המינית

בינואר 2019 הגיעה CBS להסדר של 9.5 מיליון דולר עם דושקו לאחר שפוטרה מהסדרה "בול", לאחר שהודיעה למפיקים על התנהגות בלתי הולמת של השחקן הראשי מייקל וות'רלי על הסט. וות'רלי הוקלט בווידאו כשהוא מעיר הערות פוגעניות, שידול לקיום יחסים בשלישייה, רומז לתקיפה מינית והערות לא הולמות אחרות. בדצמבר 2019, כאשר דווח על ההסדר, התנצל וות'רלי בפומבי על ההערות. דושקו הגיבה כי וות'רלי עבר על תנאי ההסדר בכך שדיבר עם התקשורת, ותיארה את התנצלותו כ"הכחשה וספין תקשורתי".
בפברואר 2021 דושקו הביעה תמיכה בשחקנית כריזמה קרפנטר - בהתייחסות להאשמותיה על הטרדות מיניות נגד הבמאי והמפיק ג'וס וידון, יוצר הסדרה "באפי ציידת הערפדים", בה שיחקו שתיהן.
חיים אישיים

באוקטובר 2009 החלה במערכת יחסים עם כדורסלן העבר הקנדי-בהאמי ריק פוקס, באוגוסט 2010 הם אישרו כי הם בזוגיות ומתגוררים ביחד, אך ביוני 2014 בני הזוג נפרדו. ביוני 2017 התארסה לאיש העסקים וספורטאי העבר האמריקאי פיטר פלנדג'יאן, הם נישאו באוגוסט 2018, ולהם שני ילדים משותפים.
לדושקו יש הפרעת קשב ריכוז והיפראקטיביות (ADHD).
ב-2017, בכנס בנושא מודעות לאופיואידים וסמים נרקוטיים, היא חשפה שהיא אלכוהוליסטית, מכורה לסמים ובגמילה, שני דברים שהחלה לעשות עוד כנערה בת 14, אם כי גם חשפה שמאז היא כבר נקייה במשך כעשור.
ב-2011 הודיעה שהיא החליטה להיות טבעונית. ב-2014 הודיעה שהיא כבר לא צמחונית.
בשנת 2016 השתתפה בקמפיין של מועמד המפלגה הדמוקרטית לנשיאות ארצות הברית, ברני סנדרס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1992 | הלילה הזה | אליס בלום |  |
| 1993 | כך הייתי | פרל |  |
| 1994 | שקרים אמיתיים | דנה טסקר |  |
| 1995 | ביי לאהבה | אמה |  |
| 1996 | להתחרות בשמש | סינדי ג'ונסון |  |
| 2000 | מעודדות צמודות | מיסי פאנטון |  |
| 2001 | ג'יי ובוב השקט מכים שנית | סיסי |  |
| 2001 | הניצולים | אנבל |  |
| 2002 | בזהות אחרת | דניאלה |  |
| 2002 | עיר ליד הים | ג'ינה |  |
| 2003 | טעות בכיוון | ג'סי ברלינגיים |  |
| 2003 | הנשיקה | מייגן |  |
| 2007 | בברודוויי | לנה וילסון |  |
| 2007 | בנו של נובל | סיטי-האל |  |
| 2007 | סקס וארוחת בוקר | רנה |  |
| 2008 | יין, סיפור אהבה | ג'ו |  |
| 2008 | רוצח האלף-בית | מייגן פייג' |  |
| 2008 | הטיוח | מוניקה ווייט |  |
| 2009 | Open Graves | אריקה |  |
| 2010 | Locked In‏ | רנה |  |
| 2011 | באטמן: שנה ראשונה | קאטוומן / סלינה קייל | דיבוב |
| 2012 | התיבה של נח: התחלה חדשה | זאלבת' | דיבוב |
| 2013 | Jay & Silent Bob's Super Groovy Cartoon Movie! | לסבית | דיבוב |
| 2014 | הכתבנית | ג'ניפר סילק |  |
| 2015 | Dear Albania |  | סרט תיעודי; במאית |
| 2015 | ג'יין רוצה חבר | ביאנקה |  |
| 2017 | Eloise | פיה קרטר |  |
| 2017 | המלאך | פטרישיה הולם |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1995 | Journey | קאט | סרט טלוויזיה של CBS |
| 2003–1998 | באפי ציידת הערפדים | פיית' | תפקיד משני; 20 פרקים |
| 2003–2000 | אנג'ל | פיית' | תפקיד חוזר; 6 פרקים |
| 2002 | המלך היל | ג'ורדן הילגרן ברונסון | דיבוב; פרק: "Get Your Freak Off" |
| 2005–2003 | מרוץ לאתמול | טרו דייוויס | תפקיד ראשי; 2 עונות |
| 2005 | מופע שנות ה-70 | שרה | פרק: "It's All Over Now" |
| 2007 | Nurses | איב מורו | סרט טלוויזיה |
| 2007 | בטי | קמרון אשלוק | פרק: "Giving Up the Ghost" |
| 2010–2009 | בית הבובות | אקו / קרוליין פארל | תפקיד ראשי; 27 פרקים גם מפיקה |
| 2010 | המפץ הגדול | סוכנת ה-FBI אנג'לה פייג' | פרק: "The Apology Insufficiency" |
| 2011 | Herd Mentality | קאסי | סרט טלוויזיה |
| 2011 | Robotomy | שוקזאנה | דיבוב; פרק: "From Wretchnya with Love" |
| 2011 | צווארון לבן | ראקל | פרק: "On the Fence" |
| 2011 | המופע של קליבלנד | עצמה | דיבוב; פרק: "Hot Cocoa Bang Bang" |
| 2011 | Torchwood: Web of Lies | הולי מוקרי | דיבוב; 7 פרקים |
| 2011 | הליגה | קריסטן | פרק: "The Light of Genesis" |
| 2012–2011 | שנה מעוברת | ג'ון פייפר | 5 פרקים גם יועצת הפקה |
| 2015–2013 | האלק וצוות הריסוק | הענקית הירוקה/ג'ניפר סוזן וולטרס | דיבוב; תפקיד ראשי; 51 פרקים |
| 2015 | אולטימייט ספיידרמן: סדרת האנימציה | הענקית הירוקה/ג'ניפר סוזן וולטרס | דיבוב; פרק: "Contest of the Champions: Part 4" |
| 2016 | באנשי | ורוניקה דוסון | 5 פרקים |
| 2016 | Con Man | סינדי | פרק: "Gum Drop" |
| 2017 | בול | ג'יי.פי. נאננלי | 3 פרקים |
הערות שוליים

↑  "Behind CBS's Secret $9.5 Million Settlement With the Actress Eliza Dushku". The New York Times. 2018-12-13. נבדק ב-2018-12-14.
↑  "Eliza Dushku: I worked at CBS. I didn't want to be sexually harassed. I was fired - The Boston Globe". BostonGlobe.com (באנגלית אמריקאית). נבדק ב-2019-09-26.
↑  Eliza Dushku Returns to TV in 'Dollhouse'
| --- | --- |
בקרת זהויות :  PLWABN: 9810704048305606  BNE: XX1649671  BnF: cb141740845 (data)  CANTIC: a11304832  GND: 141130067  ISNI: 0000 0000 7840 6298  LCCN: no98126835  MusicBrainz: 145b4b95-e0c3-4a5f-93b2-89b12244d579  NKC: xx0155539  VIAF: 46388514   WorldCat (עם VIAF): 46388514
טיסנקרופ

| --- | --- |


 נתונים כלליים
 סוג:  תאגיד
 בורסה:  הבורסה לניירות ערך בפרנקפורט (TKA)  הבורסה לניירות ערך בלונדון (0O1C) 
 תקופת הפעילות:  17 במאי 1842 – הווה (182 שנים)
 חברות בנות:  Thyssenkrupp Steel Europe  בלום ווס  Thyssenkrupp Automotive Body Solutions  טיסנקרופ (איטליה)  טיסנקרופ (הממלכה המאוחדת)  טיסנקרופ (ברזיל)  טיסנקרופ (ליכטנשטיין) 
 מיקום המטה:  דואיסבורג ואסן
 ענפי תעשייה:  פלדה, מוצרי פלדת אל-חלד, טכנולוגיות כלי רכב, טכנולוגיות ייצור, מערכות מעליות, מערכות כלי שיט, בניית אוניות, שירותים.
 הכנסות:  42.778 מיליארד יורו (2015)
 רווח תפעולי:  −1,041,000,000 אירו (נכון ל־2024) 
 רווח:  268 מיליון יורו (2015)
 הון עצמי:  10,358,000,000 אירו (נכון ל־30 בספטמבר 2024) 
 יו"ר:  אולריך להנר
 מנכ"ל:  היינריך הייזינגר
 עובדים:  156,487
  
 thyssenkrupp.com
 
טיסנקרופ (או תיסנקרופ; בגרמנית: ThyssenKrupp AG) הוא תאגיד רב-לאומי אירופי שמטהו שוכן בדויסבורג ובאסן שבגרמניה. בתאגיד פועלות כ-670 חברות ברחבי תבל. טיסנקרופ הוא אחד מיצרני הפלדה הגדולים בעולם. לצד זאת התאגיד אף מספק חלקים ומערכות לתעשיית כלי הרכב, מעליות, מדרגות נעות, מסחר בסחורות ושירותי תעשייה.
בשנת 2009 עבר התאגיד ארגון מחדש וחולק לשמונה תחומי עסקים המנוהלים בשתי חטיבות עיקריות: חומרים וטכנולוגיות. חטיבת החומרים מתמקדת בפלדת פחם, פלדת אל-חלד ושירותים בתחום החומרים. חטיבת הטכנולוגיה מתמקדת בטכנולוגיית מעליות, תהליכי ייצור במפעלים, ייצור חלקים ומערכות ימיות.
תחילתו של תאגיד טיסנקרופ במיזוג החברות טיסן וקרופ, וקביעת המטה התפעולי של התאגיד באסן. מחזיקת המניות הגדולה ביותר בתאגיד היא קרן אלפרד קרופ פון בוהלן אונד הלבאך, קרן צדקה אשר נוסדה ונקראה על שם מייסדה אלפרד קרופ פון בוהלן אונד הלבאך, בעליה לשעבר של חברת קרופ, אשר הייתה בעבר החברה הגדולה באירופה.
לטיסנקרופ מגוון מוצרים, החל ממכונות ושירותי תעשייה וכלה בייצור פלדה ובניית כלי שיט. התאגיד פועל אף בתחום תעשיית הביטחון.
היסטוריה

טיסנקרופ נוצר כתוצאה ממיזוג שתי חברות פלדה גרמניות, טיסן (Thyssen AG), שנוסדה בשנת 1891 בשם Gewerkschaft Deutscher Kaiser (מילולית: איחוד פועלי קיסר גרמניה), וקרופ, שנוסדה בשנת 1811. כבר בתחילת שנות ה-80 החלו מגעים בין שתי החברות בנושא מיזוגן והחל שיתוף פעולה מסחרי הדוק בתחומי עסקים שונים. בשנת 1997 מיזגו החברות את פעילותן בתחום ייצור הפלדה השטוחה ומיזוג מלא בין שתי החברות הושלם בשנת 1999.
היסטוריה > תחילתן של החברות

קרופ
1811: פרידריך קרופ מייסד בית חרושת ליציקות פלדה באסן, גרמניה
1826: לאחר מות פרידריך קרופ, אלמנתו תרזה מנהלת את החברה יחד עם קרובי משפחה נוספים ובשיתוף בנה אלפרד, בן 14 באותה עת.
1833: קרופ מתחילה בייצור מלא של מכונות ערגול.
1847: העלייה בסלילת מסילות רכבת מגבירה את הדרישה ליציקות פלדה ומביאה לצמיחה מהירה בחברה. החברה מייצרת אף צירים לציוד מסילות נע, קפיצים וגלגלים לרכבות העמידים במהירויות העולות של הציוד הנע.
1859: הצבא הפרוסי מזמין מן החברה 300 קני תותחים, בכך החל עיסוקה העיקרי השני של החברה במוצרי ביטחון. זמן קצר אחר כך החלה החברה בייצור מלא של תותחים.
1862: החברה מתחילה בבנית מפעל פלדה ראשון ביבשת אירופה ב"תהליך בסמר" לצורך ייצור מסילות ולוחות פלדה.
1864–1872: החברה רוכשת מכרות ברזל במקומות שונים בעולם כדי להימנע מתלות בספקים חיצוניים. בשנת 1873 הפעילה חברת קרופ חברת ספנות משלה ברוטרדם כדי להעביר פלדה מחברת Orconera Iron Ore Co הספרדית, אשר הייתה אף היא בבעלות קרופ.
1872: אלפרד קרופ מפרסם "הנחיה כללית" הקובעת את היררכיית הארגון החל מן הפועל באולם הייצור ועד להנהלה. בהנחיה נכללו אף תקנות הקובעת את תוכניות הרווחה של החברה, כולל תוכנית פנסיה, ביטוח מחלה וביטוח חיים. פעולות המאפייה וחנות העובדים במפעל, מגורי עובדים ושרותי בריאות. תנאי עבודה שנקבעו בחברה באופן הדרגתי החל משנת 1836.
טיסן
1867: טיסן נוסדה כחברת Fossoul & Co אשר ייצרה חישוקי מתכת לתעשיית החביות, אריזות, איסוף תבואות ועוד.
1871: חברת Thyssen & Co החלה לפעול תחת שם זה במילהיים על הרוהר.
1891: אוגוסט טיסן רוכש את מכרה הפחם של איחוד פועלי הקיסר הגרמני בהמבורן, סמוך לעיר דואיסבורג, זאת לאחר ששנה קודם לכן נוסד מפעל הפלדה של טיסן ליד אחד מפתחי המכרה.
היסטוריה > תקופת וילהלם

קרופ
1893: לאחר מותו של אלפרד קרופ בשנת 1887, הרחיב בנו פרידריך אלפרד קרופ את החברה לאחר שורה של רכישות מפעלי פלדה ומספנות והתחיל בייצור מנועי דיזל בשיתוף פעולה עם רודולף דיזל.
1899: לאחר רכישות והשקעות במכרות פחם שונים המשיך גידול החברה בהתבסס על אספקת הפחם שברשותה.
1903: פרידריך אלפרד קרופ מת בפתאומיות בשנת 1902, בן 48, כשבתו הבכורה ברתה קרופ יורשת יחידה לחברה. על פי צוואת אביה החברה הפכה לחברת מניות, כולן בשליטת ברתה. כיוון שברתה הייתה עדיין קטינה, התמנתה אמה מרגרטה לנאמן לניהול החברה, בפיקוח מועצת מנהלים.
1906: ברתה קרופ התחתנה עם גוסטב פון בוהלן אונד הלבאך, שהוסיף את השם קרופ לשם משפחתו. הוא התמנה כסגן יושב ראש מועצת המנהלים ושימש כמנכ"ל החברה עד 1943.
1912: פיתוח פלדת אל-חלד, העמידה בפני משתכים יצר דרישה למתכת זו בעיקר בתעשיות הכימיה, המזון, רפואה ובניין. קרופ סיפקה את פלדת האל-חלד לצריח בניין קרייזלר, הבניין הגבוה בעולם בעת שנחנך בשנת 1930.
1914: החברה סיימה את פיתוח וייצור ברטה השמנה, תותח כבד לטווח ארוך.
טיסן
1895: טיסן הקים מפעל משולב לייצור ברזל ופלדה לאחר בניית תנור רם במפעל איחוד פועלי הקיסר הגרמני.
1906: הוקמו ארגונים פנימיים למסחר ולשינוע סחורות, כדי לשנע עפרות ברזל למפעלי הייצור.
1910: נוסדה חברת הספנות N.V. Handels- en Transport Maatschappij Vulcaan ocean shipping company, שפעלה ברוטרדם בבעלות טיסן, כדי לשחרר את החברה מתלות בשוק ספינות המטען. באותה שנה פתחה החברה מפעלים בחבלים לוריין ונורמנדי.
1912: החברה פתחה סניפים במקומות שונים באגן הים התיכון (אלג'יר, פורט סעיד, סואץ, אוראן, נאפולי, גנואה וערים נוספות) כדי לאפשר לאחסן פחם לאספקה לספינות המטען בדרכן לנמלי רוסיה או הודו, להטענת עפרות ברזל.
1913: בבעלות החברה 8,750 דירות בהן גרו כ-15,500 מעובדי החברה ו-850 עובדי ציבור.
1914: החברה התחילה בייצור כלי נשק לצבא גרמניה. בגלל מחסור בכוח אדם העסיקה החברה גם נשים וכן אזרחים מבלגיה ושבויי מלחמה.
היסטוריה > רפובליקת ויימר

קרופ
1919: בעקבות הסכם ורסאי, קרופ מוגבלת לייצור מוצרים לעת שלום בלבד ומתמקדת בייצור קטרים, משאיות, ציוד חקלאי ומחפרים. האינפלציה הדוהרת, אבטלה, ופירוק חלקים מן החברה, הובילו למשבר כלכלי בשנים 1924–1925. החברה התאוששה ממשבר זה על ידי ייעול תהליכי הייצור והרחבת ייצור פלדת אל-חלד.
1925: קרופ רוכש רישיון ייצור לסינטור טונגסטן קרביד, מחברת Osram אשר פיתחה את התהליך, ומתחיל לשווק את המוצר בשוק. מוצר שהיה פורץ דרך בתכונותיו בתחום השחיקה והקשיות.
1929: במפעל החברה באסן מופעל לראשונה מכבש חישול בלחץ 15,000 טון, החזק בעולם באותה עת.
טיסן
1919: החברה משנה את שמה מ"איחוד פועלי קיסר גרמניה" ל-August Thyssen-Hütte המפעילה חברה בת בשם Gewerkschaft Friedrich Thyssen לצורך תפעול המכרות. השקעותיה של החברה בתחום ברית המועצות ומדינות ההסכמה מולאמות.
1926: חלקים נרחבים מחברת טיסן מועברים לשליטת חברה ממוזגת חדשה, Vereinigte Stahlwerke, תחתיה פועלים מספר חברות פחם ופלדה בחבל הרוהר, זאת כדי לפתור קשיי עלות וייצור וכן עודף כוח אדם. בשנה זו נפטר אף אוגוסט טיסן. בניו, פריץ והיינריך יורשים את החברה, בעוד שני ילדיו הנוספים מקבלים פיצוי על חלקם.
היסטוריה > תקופת הרייך השלישי ואחריה

קרופ
1937: בהתאם לתוכנית הארבע-שנתית של גרמניה הנאצית, הוגבר ייצור הקטרים, משאיות ואוניות ומחודש ייצור כלי הנשק.
1941: מספנת קרופ גרמניה הורחבה כדי לאפשר ייצור ספינות גדולות יותר וכן צוללות. חברת קרופ ניצלה עובדים זרים וכן העסיקה אסירי מחנות ריכוז ושבויי מלחמה בתנאי עבדות, במקום פועלי החברה שגויסו לצבא. על פי הערכות שמרניות, תאגיד קרופ העסיק בתקופת מלחמת העולם השנייה כ-100,000 עובדי כפייה, מהם כ-23,000 שבויי מלחמה.
1947–1948: שנים-עשר מנהלים בחברה הועמדו לדין במשפט קרופ והואשמו בכך שאפשרו את חימוש הכוחות המזוינים של גרמניה והשתתפו באופן פעיל בהכנות הנאצים לפתיחה במלחמה. הם הואשמו אף בהעסקת כוח אדם בתנאי עבדות בחברותיהם. הנאשם הראשי במשפט היה אלפריד קרופ, מנכ"ל חברת קרופ החזקות. נאשם אחד זוכה בדין, שאר הנאשמים נידונו לתקופות מאסר שבין שלוש לשתים-עשרה שנים והנאשם הראשי, אלפריד קרופ, הצטווה למכור את כל החזקותיו בחברה.
1964: תאגיד "קרופ" הסכים לשלם פיצויים לעובדי כפייה יהודים שהעסיק בזמן המלחמה.
טיסן
1934: חברת אוגוסט טיסן-הוט הפכה לחברת תפעול ונפרדה מחברת Vereinigte Stahlwerke.
1939: פריץ טיסן, יושב ראש מועצת המנהלים של Vereinigte Stahlwerke ברח מגרמניה לשווייץ, מיד לאחר פלישת גרמניה לפולין. לאחר שעבר להתגורר בצרפת, בסוף שנת 1940, הסגירה ממשלת וישי אותו ואת אשתו לידי שלטונות הרייך הגרמני. הוא הושם במעצר ושהה בשארית שנות המלחמה במחנה זקסנהאוזן ובשנת 1945 נשלח לדכאו.
1940: עם פרוץ המלחמה החברה העסיקה במפעליה עובדים זרים, עובדי כפייה ושבויי מלחמה לצורך הגברת הייצור לצורכי הצבא.
1945: עם תום המלחמה החברה חוסלה בהוראת שלטונות בנות הברית.
החברה נוסדה מחדש בשנת 1953 וצירפה לחברה את מפעלי הפלדה באזור דואיסבורג. מכרות הפחם לא שבו לשליטת החברה. פריץ טיסן הועמד לדין על ידי שלטות בנות הברית על תמיכתו במפלגה הנאצית והוא הודה בתמיכתו במפלגה עד לשנת 1938 וקיבל אחריות על יחסה של החברה לעובדי כפייה בשנות ה-30. הוא חויב בתשלום פיצוי. בשנת 1950 היגר עם אשתו לארגנטינה, שם נפטר לאחר כשנה.
היסטוריה > מיזוגים ורכישות

בתקופת צמיחתה בשנת 1978 השקיעה חברת טיסן בתעשיית הרכב באמריקה הצפונית לאחר שרכשה את חברת באד (Budd), יצרנית חלקי מתכת לתעשיית הרכב. לאחר רכישתה הפכה חברת באד לחטיבת הרכב של חברת טיסן ונקראה בשם חברת באד טיסן ומאוחר יותר חברת טיסנקרופ באד. בשנת 2006 מכרה טיסנקרופ את חברת באד.
בשנת 1988 רכשה החברה את חברת בילשטיין (Bilstein) הגרמנית, יצרנית בולמי זעזועים והפכה אותה לחטיבה עד לשנת 2005 ומאותה שנה לחברה בת עצמאית.
בשנת 1999 טיסן רכשה את חטיבת המעליות של התאגיד האמריקאי דובר (Dover). ארבע שנים אחר כך רכש התאגיד טיסנקרופ את חברת המעליות הקוריאנית דונגיאנג.
בשנת 2005 טיסנקרופ רכשה את מספנות HDW‏ (Howaldtswerke-Deutsche Werft) בעיר קיל ולאחר רכישה זו הפכה "טיסנקרופ מערכות שיט" לחברה המובילה באירופה בתחום בניית כלי שיט. בנוסף ל-HDW טיסנקרופ רכשה אף את מספנות Blohm + Voss בהמבורג ואת מספנות Nordseewerke באמדן.
בדצמבר 2005 רכשה טיסנקרופ 60% מחברת Atlas Elektronik המתמחה בייצור מערכות חשמל ואלקטרוניקה ימיות.
באוגוסט 2007 רכשה טיסנקרופ את חברת OnlineMetals.com מהעיר סיאטל, משווקת מוצרי מתכת ופלסטיק לא מוגמרים באמריקה הצפונית.
בתחילת שנת 2008 רכשה חטיבת התעופה והחלל של טיסנקרופ את החברות Apollo Metals ו-Aviation Metals ממדינת וושינגטון, ספקיות חומרים לתעשיות התעופה והביטחון.
מוצרים ומכירות

33% מהכנסות תאגיד טיסנקרופ הן מן השוק הגרמני, 28% משאר מדינות האיחוד האירופי, 21% ממדינות NAFTA. בתחומי ייצור שונים, מוצרי תאגיד טיסנקרופ מובילים בשוקי העולם. כך, טיסנקרופ הוא היצרן המוביל בעולם של פח חתוך ומרותך לתעשיות מתכת.
תחומי עסקים

עסקי החברה מאורגנים בשישה תחומים:
טכנולוגיית רכיבים
טכנולוגיית מעליות
פתרונות תעשייתיים
שירותי חומרים
פלדה אירופה
פלדה ביבשות אמריקה
פעילות עולמית

פרק זה לוקה בחסר. אנא תרמו לוויקיפדיה ו.
תאגיד טיסנקרופ מעסיק 5,500 עובדים בספרד ומחזורו השנתי שם, ממפעל ייצור המעליות, 1.6 מיליארד אירו. באיטליה, שם מתבצע עיקר ייצור הפלדה, המחזור הוא 2.3 מיליארד אירו. עסקי החברה בספרד ובאיטליה מהווים רק 9% מכלל מכירות החברה.
פעילות בישראל

חברת TKE ישראל (השם שונה ב-2021) היא חברה בת והנציגה הרשמית של חברת טיסנקרופ העולמית. החברה עוסקת בהתקנת מעליות, מעלונים, דרגנועים, מסועים ובמות הרמה.
לחברת טיסנקרופ יש חברה בת בשם "טיסנקרופ מערכות ימיות" (ThyssenKrupp Marine Systems - TKMS) חברה זו רכשה בשנת 2005 את מספנות HDW שבהן יצרו את הצוללות מסדרת דולפין ומייצרים את הצוללות מסדרת דולפין AIP וספינות סער 6.
מחלוקות בהן היה התאגיד מעורב > תיאום מחירים

בנובמבר 2006 מצא האיחוד האירופי חמש יצרניות מעליות, בהן גם טיסנקרופ, אשמות בתיאום מחירים וניהול קרטל בתחום בנייה ואחזקה של מעליות במשך תשע שנים. החברות נקנסו בסכום כולל של 1.3 מיליארד דולר, מתוכם טיסנקרופ חויבה בסכום של 629 מיליון דולר. הוועדה האירופית לתחרותיות קבעה כי החברות – Otis, Schindler, Kone, Mitsubishi וטיסנקרופ – עבדו בשיתוף פעולה להטות מכרזים, חילקו ביניהן נתחי שוק ותאמו מחירים בין השנים 1995 עד 2004. החברות לא הכחישו את הטענות בפני הוועדה ואף לא אחת מהן ביקשה שימוע.
ביולי 2012 מצאה רשות ההגבלים העסקיים הגרמנית את טיסנקרופ אשמה בתיאום מחירים וקנסה אותה בסך 103 מיליון יורו, מתוך קנס כולל של 124.5 מיליון יורו, קנס אשר הופחת לאחר שימוע ל-88 מיליון יורו. בחקירת הרשות עלה כי החברה תאמה מחירים למסילות רכבת במשך מספר שנים והנפגעת העיקרית מתאום מחירים זה הייתה דויטשה באן, חברת הרכבת הלאומית של גרמניה. נמצא כי טיסנקרופ יצרה קרטל עם שתי חברות נוספות.